**KONFIDENTSIAALSUSE TAGAMISE LEPING nr …**

(hiliseima digitaalallkirja kuupäev)

Riigimetsa Majandamise Keskus**,** edaspidi nimetatud **RMK,** keda esindab … alusel …, ühelt poolt

ja , edaspidi nimetatud **teabesaaja**, teiselt poolt,

keda nimetatakse edaspidi käesolevas lepingus **pool** või koos **poolteks**,

sõlmisid käesoleva konfidentsiaalsuse tagamise lepingu, edaspidi nimetatud **leping,** alljärgnevas:

1. Lepingu eesmärgiks on fikseerida konfidentsiaalse informatsiooni edastamise, valdamise ja kasutamise nõuded teabesaajale seoses tema tegevusega RMK ning …. vahel hanke „\_\_\_\_\_\_\_“ (viitenumber \_\_\_\_\_) tulemusel sõlmitud hankelepingust nr … tulenevate kohustuste täitmisel.
2. Teabesaaja on kohustatud hoidma saladuses konfidentsiaalset informatsiooni, teavet ja dokumente.
3. Konfidentsiaalne informatsioon on igasugune teave, dokument või andmed mistahes kujul või vormis, mis on teabesaajale teatavaks saanud seoses tema punktis 1 nimetatud tegevustega, hõlmates sh, kuid mitte ainult:
   1. mistahes lepingu tingimusi, majandustegevusega seotud andmeid, informatsiooni, dokumente vms, mida teabesaaja on enne või pärast lepingu sõlmimist teiselt poolelt teada saanud;
   2. teavet RMK infotehnoloogiliste lahenduste ning tark- ja riistvara konfiguratsioonide kohta;
   3. teavet, mis võib lihtsustada rünnete planeerimist (sh füüsilise, organisatoorse ja IT-turbe üldpõhimõtteid või detailsemat teavet);
   4. teavet, mille avalikuks tulek võib kahjustada RMK hallatavaid infosüsteeme ja andmekogusid või mainet või usaldusväärsust;
   5. teavet, millest nähtuvad süsteemide rakendamise või mitte rakendamisega seotud otsesed ja/või kaudseid mõjud (sh rakendamise tähtajad, seotud finants-, hangetealane, vms sarnane teave);
   6. kolmandate isikute ärisaladus, sh teave olemasolevate või kavandatavate finantsplaanide, rahastamisallikate, maksetingimuste, ühikuhindade, tootmisprotsesside, tootmissisendite, äripartnerite, turunduskanalite, klientide, tarneahelate- ja tingimuste, IT lahenduste ja personali kohta;
   7. muu teave, mille konfidentsiaalsena hoidmist võib teabe olemust arvestades mõistlikult eeldada, eelkõige selline teave, mille saladuses hoidmiseks on kolmas isik ise teinud pingutusi ja mille avalikuks tulek võib kahjustada kolmanda isiku majandustegevust.
4. Teabesaaja on kohustatud:
   1. kasutama konfidentsiaalset informatsiooni üksnes lepingus sätestatud eesmärgil ja raames ning mitte avaldama seda kolmandatele isikutele;
   2. mitte kopeerima, reprodutseerima või kasutama konfidentsiaalset informatsiooni väljaspool lepingu täitmisega otseselt seotud tegevusi, sh mitte kasutama konfidentsiaalset informatsiooni enda huvides.
5. Teabesaaja kinnitab, et hoiab konfidentsiaalset informatsiooni turvaliselt mistahes volitamata juurdepääsu eest. Teabesaaja on kohustatud RMK-d viivitamatult teatama konfidentsiaalse informatsiooni sattumisest kolmandate isikute kätte.
6. Teabesaaja võib avaldada konfidentsiaalset informatsiooni RMK eelneval kirjalikku taasesitamist võimaldavas vormis antud loal. RMK annab nõusoleku konfidentsiaalse informatsiooni avaldamiseks teabesaajale juhul, kui teabesaaja on õiguslikult kohustatud seda avaldama pädevatele organitele või isikutele seaduse või kohtu otsuse alusel.
7. Konfidentsiaalsuse tagamise nõuded ei kehti informatsioonile:
   1. mis oli teada juba enne lepingu sõlmimise algust;
   2. mis on saanud teatavaks nimetatud lepingust sõltumatult;
   3. mille avalikustas õiguspäraselt kolmas isik käesoleva lepingu poolte tegevusest sõltumata;
   4. mille avalikustamise kohustus tuleneb Eesti Vabariigis kehtivatest õigusaktidest.
8. Teabesaaja konfidentsiaalsuskohustus kehtib tähtajatult ka peale tööde teostamist ja lepingu lõppemist.
9. Teabesaaja kohustub tagama lepingu täitmise käigus isikuandmete töötlemise õiguspärasuse ning vastavuse isikuandmete kaitse üldmääruses (EL 2016/679) ja teistes andmekaitse õigusaktides sätestatud nõuetele, sh täitma organisatsioonilisi, füüsilisi ja infotehnoloogilisi turvameetmeid konfidentsiaalsete andmete kaitseks juhusliku või tahtliku volitamata muutmise, juhusliku hävimise, tahtliku hävitamise, avalikustamise jms eest.
10. Juhul, kui teabesaaja rikub lepingus kokkulepitud konfidentsiaalsuskohustust või kasutab konfidentsiaalset informatsiooni pahauskselt enda huvides ja sellega kaasneb kahju, on RMK-l õigus nõuda kahju hüvitamist võlaõigusseaduse sätete alusel.
11. Lepinguga seonduvaid eriarvamusi ja vaidlusi lahendavad pooled eelkõige läbirääkimiste teel. Kui lepingust tulenevaid vaidlusi ei õnnestu lahendada poolte läbirääkimistega, lahendatakse vaidlus õigusaktidega kehtestatud korras.
12. Käesolev leping ja kõik selle lepingu muudatused jõustuvad pärast nende allakirjutamist mõlema poole poolt allakirjutamise momendist.

Poolte andmed ja allkirjad

|  |  |
| --- | --- |
| Riigimetsa Majandamise Keskus |  |
| Registrikood 70004459 | Isikukood |
| Mõisa/3, Sagadi küla, Haljala vald |  |
| 45403 Lääne-Viru maakond | Tel |
| Tel 676 7500 | E-post |
| E-post rmk@rmk.ee |  |
|  |  |
| (allkirjastatud digitaalselt) | (allkirjastatud digitaalselt) |